Аня Андерсен

**Аня Андерсен** (; 15 февраль 1969 йыл) — Дания гандболсыһы, үҙ иленең ҡатын-ҡыҙҙар йыйылма командаһының ағзаһы, 1996 йылдың олимпия чемпионы, донъя һәм ике тапҡыр Европа чемпионы. Әлеге ваҡытта — тренер.

## Спорт карьераһы
Аня Андерсен үҙендә юғары техник оҫталыҡ һәм еңеүгә ынтылышын берләштерә. 1990 йылдарҙа Дания гандболын үҫтереүҙә һиҙелерлек роль уйнай. 1994 йылда Европа чемпионатынанда, Дания йыйылма командаһы составында алтын миҙалдар яулағандан һуң, Андерсенға «тимер леди» тигән исем һәм милли спорт геройы статусы нығытыла.

1990 йылдарҙа Андерсен Дания йыйылма командаһының иң һәләтле һәм шул уҡ ваҡытта ҡатмарлы уйынсыһы була. Спорт күнекмәләрен яҡшы белә тороп, ул бер үк ваҡытта бер нисә тапҡыр түземлелек күрһәтә һәм төп матчтар ваҡытында бер нисә тапҡыр алмаштырыла. 1996 йылда Йәйге Олимпия уйындарында тренеры Вильбек Ульрика уйын стиле хаҡында бәхесе һәм уйын майҙансығында тәртибе өсөн ваҡытлыса уйындан ситләтә.

Аня Андерсен Дания йыйылма ҡатын-ҡыҙҙар командаһы өсөн 133 матч үткәрә, мәрәйҙәр күплеген 726-ға еткерә. 1997 йылдан алып әлеге ваҡытҡа тиклем, Халыҡ-ара гандбол федерацияһы тарафынан Аня Андерсен иң яҡшы йыл уйынсыһы тип танылған тәүге һәм берҙән-бер Дания спортсыһы.

Аня Андерсен беренсе булып гандбол уйынына шоу элементтары индерә. Америка баскетболы һәм бигерәк тә «Гарлем Глобтроттерс» командаһындаһынан алған көслө тәьҫораттары аҫтында булып, ул үҙенең айырым уйын стилен таба, был стиль дәғүәсе командаға ҡаршы уйнауға ҡарағанда, күберәк тамашасы өсөн эшләй. Ҡатын-ҡыҙ спорт карьераһын тамамлағандан һуң, Аня гандбол буйынса ҡатын-ҡыҙҙар «хыял командаһын» ойоштора һәм 2000—2001 йылдарҙа Данияның һайланма командалары менән бер нисә матч үткәрә. Андерсен һаулығы ҡаҡшау арҡаһында сығыш яһауҙан туктағанға тиклем, матчттар һәр ваҡыттағыса ҙур уңыш менән үтә.

1999 йылда Аня Андерсен йөрәге менән булған проблемалары арҡаһында спорт карьераһын тамамлай.

## Тренер карьераһы
Уйынсы карьераһын ҡалдырғас, Аня Андерсен кисекмәҫтән, Slagelse тигән клубҡа тренер эшенә күсә, был клуб Handball women’s Danish League сығыш яһай. Ул минимум программаһын үтәп, командаһын юғары лигаға сығара, ә һуңынан Champions League 2003/04, 2004/05 һәм 2006/07 йылдар миҙгелендә өс тапҡыр еңеүгә килтерә. Шулай уҡ 2006 йылда Андерсен Сербия йыйылма командаһының тренер урынын биләй.

2008 йылда Андерсен Slagelse FCK Håndbold күсә. 2010 йылда уға был урынын ҡалдырырға тура килде, сөнки клуб Håndbold FCK тарҡала. Яңы команда эҙләр алдынан Андерсен ваҡытлыса эшен туҡтатып тора.

2011 йылдың февралендә Аня Андерсен Румыниянан Vâlcea Oltchim Râmnicu клубының тренеры вазифаһын үтәй. Төп бурыс итеп уның алдында League Champions еңеүҙе ҡуялар. Әммә бер-ике айҙан уны урындан бушаталар, команданың күрһәткән һөҙөмтәләре кәм өсөн: миҙгелдең төп турҙарында, дүрт мачттан икәүһе еңелеүгә дусар була.

2012/13 йылдар миҙгелендә Андерсен «Оденста» гандбол клубында 18 йәшкә тиклемге ҡыҙҙар менән эшләй.

## Ҡаҙаныштары

### Уйынсы карьераһы
* 1987 —  Гандбол буйынса юниорҙар араһында донъя чемпионаты
* 1992 —  Норвегияның Лига чемпионаты (Bækkelaget)
* 1993 —  Гандбол буйынса ҡатын-ҡыҙҙар араһында донъя чемпионаты
* 1994 —  Гандбол буйынса ҡатын-ҡыҙҙар араһында Европа чемпионаты
* 1995 —  Гандбол буйынса ҡатын-ҡыҙҙар араһында донъя чемпионаты
* 1996 —  **Атланталағы йәйге Олимпия уйындары**
* 1996 —  Гандбол буйынса ҡатын-ҡыҙҙар араһында Европа чемпионаты
* 1997 —  Гандбол буйынса ҡатын-ҡыҙҙар араһында донъя чемпионаты
* 1997 — Халыҡ-ара гандбол федерацияһы тарафынан йыл уйынсыһы тип таныла.

## Тренер карьераһын
* 2003 —  Danish women ' s Handball League (Slagelse)
* 2004 —  League EHF women ' s Champions (Slagelse)
* 2005 —  Danish women ' s Handball League (Slagelse)
* 2005 —  League EHF women ' s Champions (Slagelse)
* 2006 —  Danish women ' s Handball League (Slagelse)
* 2007 —  League EHF women ' s Champions (Slagelse)

## Иҫкәрмәләр

## Һылтанмалар
* Андерсен Аня. Ҙур олимпия энциклопедияһы
* sports-reference|an/anja-andersen-Аня Андерсен (инг.)